ddrg/super_eurlex huggingface dataset:
KOMMISSIONENS BESLUTNING

af 8. juli 1999

om ændring af beslutning 96/233/EF om opstilling af en liste over akvakulturbrug i Danmark

(meddelt under nummer K(1999) 2036)

(EØS-relevant tekst)

(1999/512/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 6, stk. 2, og

ud fra følgende betragtninger:

(1) Danmark opnåede status som zone, der er godkendt som værende fri for infektiøs hæmatopoietisk nekrose (IHN) for hele sit område, ved Kommissionens beslutning 93/74/EF(3), senest ændret ved beslutning 96/218/EF(4);

(2) medlemsstaterne kan for akvakulturbrug i en ikke-godkendt zone opnå status som godkendt akvakulturbrug, der er fri for egtvedsyge (VHS);

(3) listen over godkendte akvakulturbrug blev fastsat ved Kommissionens beslutning 96/233/EF(5), senest ændret ved beslutning 97/234/EF(6);

(4) Danmark har forelagt Kommissionen begrundelse for meddelelse af status som godkendt akvakulturbrug i en ikke-godkendt zone, for så vidt angår VHS, til et antal andre akvakulturbrug samt de nationale bestemmelser, der skal opfyldes til bevarelse af status;

(5) Kommissionen og medlemsstaterne har gennemgået det dokumentationsmateriale, som Danmark har forelagt for disse akvakulturbrug;

(6) heraf fremgår det, at akvakulturbrugene opfylder alle kravene i artikel 6 i direktiv 91/67/EØF;

(7) akvakulturbrugene kan derfor indrømmes status som godkendt akvakulturbrug i en ikke-godkendt zone;

(8) disse akvakulturbrug bør føjes til listen over allerede godkendte akvakulturbrug;

(9) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 96/233/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 8. juli 1999.

På Kommissionens vegne

Franz FISCHLER

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 27 af 4.2.1993, s. 35.

(4) EFT L 72 af 21.3.1996, s. 39.

(5) EFT L 77 af 27.3.1996, s. 33.

(6) EFT L 94 af 9.4.1997, s. 15.

BILAG

AKVAKULTURBRUG I DANMARK, SOM ER GODKENDT MED HENSYN TIL VHS

1. Værum Mølle Dambrug DK - 8900 Randers

2. Trehøje Klækkeri DK - 8766 Nr. Snede

3. Hallesøhus Dambrug DK - 8766 Nr. Snede

4. Løvet Dambrug DK - 8654 Bryrup

5 Hallesø Dambrug DK - 8766 Nr. Snede

6. Sillerupvæld Dambrug DK - 7470 Karup

7. Skade Dambrug DK - 8765 Klovborg

8. Vork Dambrug DK - 6040 Egtved

9. Egebæk Dambrug DK - 6880 Tarm

10. Søstremosegaard DK - 4400 Kalundborg

11. Bækkelund Dambrug DK - 6950 Ringkøbing

12. Kjeldbæk Fiskeri DK - 7441 Bording

13. Sangild Dambrug DK - 7470 Karup

14. Lysbro Dambrug DK - 8600 Silkeborg

15. Borups Geddeopdræt DK - 6950 Ringkøbing

16. Bornholms Lakseklækkeri DK - 3730 Nexø

17. Langes Dambrug DK - 6940 Lem St.
KOMMISSIONENS BESLUTNING

af 1. juli 1999

om fastsættelse af vejledende fordeling pr. medlemsstat af forpligtelsesbevillinger for det finansielle instrument til udvikling af fiskeriet i områder uden for strukturfondsmål nr. 1 for perioden 2000-2006

(meddelt under nummer K(1999) 1760)

(1999/500/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 7, stk. 3, fjerde afsnit, og

ud fra følgende betragtninger:

(1) i henhold til artikel 2, stk. 3 første afsnit, i forordning (EF) nr. 1260/1999 bidrager det finansielle instrument til udvikling af fiskeriet til at gennemføre strukturforanstaltninger i fiskerisektoren uden for mål 1-områderne;

(2) i henhold til afsnit 40 i formandsskabets konklusioner fra Det Europæiske Råds møde den 24. og 25. marts 1999 i Berlin har Det Europæiske Råd fastsat det beløb, som er til rådighed for de pågældende foranstaltninger i perioden 2000-2006;

(3) i henhold til artikel 7, stk. 3, fjerde afsnit, i forordning (EF) nr. 1260/1999 foretager Kommissionen ved hjælp af gennemskuelige procedurer en vejledende fordeling pr. medlemsstat af de forpligtelsesbevillinger, der er til rådighed for de pågældende foranstaltninger; i en note forelagt for Coreper den 18. marts 1999(2) har Kommissionen angivet den metode, som anvendes for at foretage den vejledende fordeling;

(4) forpligtelsesbevillingerne bør fordeles efter denne metode -

VEDTAGET FØLGENDE BESLUTNING:

Artikel 1

De vejledende beløb pr. medlemsstat for forpligtelsesbevillinger for det Finansielle Instrument til Udvikling af Fiskeriet i områder uden for strukturfondsmål nr. 1 for perioden 2000-2006 er angivet i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. juli 1999.

På Kommissionens vegne

Emma BONINO

Medlem af Kommissionen

(1) EFT L 161 af 26.6.1999, s. 1.

(2) "Technical note from the Commission on FIFG credits" (note to Delegations, SN 1122/99 of 18 March 1999).

BILAG

Vejledende fordeling pr. medlemsstat af forpligtelsesbevillinger for det finansielle instrument til udvikling af fiskeriet i områder uden for strukturfondsmål nr. 1 for perioden 2000-2006

>TABELPOSITION>
KOMMISSIONENS BESLUTNING

af 1. juli 1999

om fastsættelse af befolkningslofter for de enkelte medlemsstater under strukturfondsmål nr. 2 for perioden 2000 til 2006

(meddelt under nummer K(1999) 1771)

(1999/503/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 4, stk. 2 og

ud fra følgende betragtninger:

(1) Det er i artikel 1, stk. 1, nr. 2), i forordning (EF) nr. 1260/1999 fastsat, at der under strukturfondsmål nr. 2 skal ydes støtte til økonomisk og social omstilling i områder med strukturproblemer;

(2) i henhold til artikel 4, stk. 2 i forordning (EF) nr. 1260/1999 må befolkningen i de områder, der er omfattet af mål nr. 2, højst udgøre 18 % af EF's samlede befolkning, og Kommissionen fastsætter på grundlag heraf et befolkningsloft for hver medlemsstat afhængigt af det samlede befolkningstal i de NUTS III-områder i den enkelte medlemsstat, som opfylder de specifikke kriterier for de områder, hvis industri undergår socioøkonomiske ændringer, og de landdistrikter, der er omhandlet i samme artikels stk. 5 og 6, af alvoren af den enkelte medlemsstats strukturproblemer på nationalt plan sammenlignet med de øvrige berørte medlemsstater og endelig afhængigt af behovet for at sikre, at hver medlemsstat yder et rimeligt bidrag til den fælles satsning på koncentration;

(3) i henhold til artikel 4, stk. 2, litra b), i forordning (EF) nr. 1260/1999 skal alvoren af den enkelte medlemsstats strukturproblemer vurderes ud fra det samlede arbejdsløshedstal og tallet for langtidsledige uden for mål nr. 1-regionerne;

(4) i henhold til artikel 4, stk. 2, litra c), i forordning (EF) nr. 1260/1999 må den maksimale reduktion af befolkningen under mål nr. 2 ikke overstige en tredjedel i forhold til den befolkning, der er omfattet af mål nr. 2 og 5b i 1999, som omhandlet i Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter(2), senest ændret ved forordning (EF) nr. 3193/94(3);

(5) med henblik på fastsættelse af befolkningsloftet for de enkelte medlemsstater bør der tages hensyn til de EF-data, der forelå i forbindelse med Det Europæiske Råd i Berlin den 24. og 25. marts 1999 -

VEDTAGET FØLGENDE BESLUTNING:

Artikel 1

Befolkningslofterne for de enkelte medlemsstater under mål nr. 2 for perioden 2000 til 2006 er angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. juli 1999.

På Kommissionens vegne

Monika WULF-MATHIES

Medlem af Kommissionen

(1) EFT L 161 af 26.6.1999, s. 1.

(2) EFT L 185 af 15.7.1988, s. 9.

(3) EFT L 337 af 24.12.1994, s. 11.

BILAG

Befolkningslofter for de enkelte medlemsstater under strukturfondsmål nr. 2 for perioden 2000 til 2006

>TABELPOSITION>
RÅDETS AFGØRELSE

af 29. juli 1999

om ophævelse af fælles aktion 1999/239/FUSP i forbindelse med udnævnelsen af EU's særlige udsending til Kosovo

(1999/524/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Den 30. marts 1999 vedtog Rådet fælles aktion 1999/239/FUSP(1) i forbindelse med udnævnelse af Wolfgang Petritsch som Den Europæiske Unions særlige udsending til Kosovo;

(2) på baggrund af udviklingen i området, især deployeringen af De Forenede Nationers mission i Kosovo, finder Den Europæiske Union, at mandatet for den særlige repræsentant for Kosovo er opfyldt; den 19. juli 1999 udtrykte Rådet tilfredshed med det arbejde, ambassadør Petritsch har udført som Den Europæiske Unions særlige udsending til Kosovo -

TRUFFET FØLGENDE AFGØRELSE:

Artikel 1

Fælles aktion 1999/239/FUSP ophæves.

Artikel 2

Denne afgørelse får virkning fra datoen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 29. juli 1999.

På Rådets vegne

S. HASSI

Formand

(1) EFT L 89 af 1.4.1999, s. 1.
99/510/EF: Rådets afgørelse af 29. april 1999 om indgåelse af aftalen om ændring af aftalen om videnskabeligt og teknisk samarbejde mellem Det Europæiske Fællesskab og Australien



EF-Tidende nr. L 195 af 28/07/1999 s. 0031 - 0031



RÅDETS AFGØRELSE af 29. april 1999 om indgåelse af aftalen om ændring af aftalen om videnskabeligt og teknisk samarbejde mellem Det Europæiske Fællesskab og Australien (1999/510/EF) RÅDET FOR DEN EUROPÆISKE UNION HAR - under henvisning til traktaten om optrettelse af Det Europæiske Fællesskab, særlig artikel 130 M sammenholdt med artikel 228, stk. 2, første punktum, og artikel 228, stk. 3, første afsnit, under henvisning til forslag fra Kommissionen, under henvisning til udtalelse fra Europa-Parlamentet(1), og ud fra følgende betragtninger: (1) Ved afgørelse af 27. juni 1994(2) godkendte Rådet indgåelsen af aftalen om videnskabeligt og teknisk samarbejde mellem Det Europæiske Fællesskab og Australien; (2) ved afgørelse af 24. september 1998 bemyndigede Rådet Kommissionen til at forhandle en ændring af ovennævnte aftale, udelukkende for så vidt angår de samarbejdsområder, der er nævnt i aftalens artikel 4, og efter proceduren i aftalens artikel 11, stk. 2; (3) ved afgørelse af 29. marts 1999 godkendte Rådet undertegnelsen af ændringsaftalen; (4) ændringsaftalen bør godkendes - TRUFFET FØLGENDE AFGØRELSE: Artikel 1 Aftalen om ændring af aftalen om videnskabeligt og teknisk samarbejde mellem Det Europæiske Fællesskab og Australien godkendes herved. Teksten til ændringsaftalen er knyttet til denne afgørelse. Artikel 2 I henhold til artikel 11 i aftalen om videnskabeligt og teknisk samarbejde mellem Det Europæiske Fællesskab og Australien underretter Rådets formand de australske myndigheder om, at de procedurer, der er nødvendige, for at aftalen kan træde i kraft, er gennemført for Fællesskabets vedkommende. Udfærdiget i Luxembourg, den 29. april 1999. På Rådets vegne W. MÜLLER Formand (1) Udtalelse afgivet den 14. april 1999 (endnu ikke offentliggjort i EFT). (2) EFT L 188 af 22.7.1994, s. 17.
KOMMISSIONENS BESLUTNING

af 5. juli 1999

om tredje ændring af beslutning 93/74/EØF om Danmarks status med hensyn til infektiøs hæmatopoietisk nekrose og egtevedsyge

(meddelt under nummer K(1999) 1854)

(EØS-relevant tekst)

(1999/489/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, stk. 2, og

ud fra følgende betragtninger:

(1) Ifølge Kommissionens beslutning 93/74/EØF(3), senest ændret ved beslutning 96/218/EF(4), anerkendes Danmark for fisks vedkommende som godkendt fastlandszone og godkendt kystzone i henseende til infektiøs hæmatopoietisk nekrose (IHN) og delvis som godkendt fastlandszone og godkendt kystzone i henseende til egtvedsyge (VHS);

(2) Danmark har givet Kommissionen relevante begrundelser for at udvide den godkendte zone i henseende til VHS;

(3) efter gennemgang af disse begrundelser kan den godkendte zone i henseende til VHS udvides til yderligere de afvandingsområder og kystzoner som Danmark har foreslået, bl.a. Karup Å, Fiskbæk Å, Gudenåen, Halkær Å, Storåen og Århus Å;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 93/74/EØF affattes som angivet i bilaget til nærværende beslutning.

Artikel 2

Denne beslutning er rettet til medlemstaterne.

Udfærdiget i Bruxelles, den 5. juli 1999.

På Kommissionens vegne

Franz FISCHLER

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 27 af 4.2.1993, s. 35.

(4) EFT L 72 af 21.3.1996, s. 39.

BILAG

Hansted Å

Hovmølle Å

Grenå

Treå

Alling Å

Kastbjerg

Villestrup Å

Korup Å

Sæby Å

Elling Å

Uggerby Å

Lindenborg Å

Øster Å

Hasseris Å

Binderup Å

Vidkær Å

Dybvad Å

Bjørnsholm Å

Trend Å

Lerkenfeld Å

Vester Å

Lønnerup med tilløb

Slette Å

Bredkær Bæk

Vandløb til Kilen

Resenkær Å

Klostermølle Å

Hvidbjerg Å

Knidals Å

Spang Å

Simested Å

Skals Å

Jordbro Å

Fåremølle Å

Flynder Å

Damhus Å

Karup Å

Fiskbæk Å

Gudenåen

Halkær Å

Storåen

Århus Å
RÅDETS AFGØRELSE

af 22. april 1999

om indgåelse af en aftale i form af en brevveksling mellem Det Europæiske Fællesskab og Republikken Slovenien om den økopointordning, der skal gælde for slovensk transittrafik gennem Østrig fra den 1. januar 1997

(1999/457/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 75 sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

Ifølge tillægsprotokollen til aftalen mellem Det Europæiske Fællesskab og Republikken Slovenien på transportområdet(3), særlig artikel 1, skal der fra den 1. januar 1997 anvendes en økopointordning svarende til den, der er fastsat i artikel 11 i protokol nr. 9 til tiltrædelsesakten af 1994;

en aftale i form af brevveksling mellem Det Europæiske Fællesskab og Republikken Slovenien om fastsættelse af metoden for beregning af økopointene og de nærmere regler og procedurer for administration af dem og kontrol med dem bør godkendes -

TRUFFET FØLGENDE AFGØRELSE:

Artikel 1

Aftalen i form af en brevveksling mellem Det Europæiske Fællesskab og Republikken Slovenien om den økopointordning, der skal gælde for slovensk transittrafik gennem Østrig fra den 1. januar 1997, godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Rådets formand bemyndiges til at udpege en person med fuldmagt til at underskrive brevvekslingen på Fællesskabets vegne.

Udfærdiget i Luxembourg, den 22. april 1999.

På Rådets vegne

W. MÜLLER

Formand

(1) EFT C 342 af 10.11.1998, s. 7.

(2) EFT C 150 af 28.5.1999, s. 163.

(3) L 351 af 23.12.1997, s. 62.
RÅDETS AFGØRELSE

af 19. juli 1999

om ændring af fælles holdning 96/184/FUSP vedrørende eksport af våben til det tidligere Jugoslavien

(1999/481/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Rådet fastlagde den 26. februar 1996 fælles holdning 96/184/FUSP vedrørende eksport af våben til det tidligere Jugoslavien(1), der er blevet ændret ved Rådets afgørelse 98/498/FUSP(2);

(2) denne fælles holdning bør ajourføres på baggrund af ændringerne i den internationale militære tilstedeværelse i Bosnien, særlig udstationeringen af stabiliseringsstyrkerne (SFOR);

(3) med henblik på fortsat fred og stabilitet i Bosnien-Hercegovina omfatter embargoen ikke forsendelser af håndskydevåben til politistyrkerne -

TRUFFET FØLGENDE AFGØRELSE:

Artikel 1

Fælles holdning 96/184/FUSP ændres således:

1) Punkt 2, nr. i), affattes således: "i) under udstationeringen af SFOR samt under andre operationer, herunder IPTF, opretholdes EU-embargoen for våben, ammunition og militært udstyr(3) over for Bosnien-Hercegovina, Kroatien og Forbundsrepublikken Jugoslavien.

Forsendelse af udstyr til brug ved minerydning og forsendelser af håndskydevåben til politistyrkerne I Bosnien-Hercegovina omfattes ikke af embargoen. Medlemsstaterne underretter Rådet om sådanne forsendelser."

2) Punkt 3 affattes således: "3. Denne fælles holdning tages op til fornyet overvejelse, inden udstationeringen af SFOR ophører."

Artikel 2

Denne afgørelse får virkning på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 19. juli 1999.

På Rådets vegne

T. HALONEN

Formand

(1) EFT L 58 af 7.3.1996, s. 1.

(2) EFT L 225 af 12.8.1998, s. 1.

(3) Ovennævnte embargo omfatter våben, der er bergnet til at dræbe, og ammunition hertil, våbenplatforme, ikke-våbenplatforme og supplerende udstyr, som anført i EF-embargofortegnelsen af 8.-9. juli 1991. Embargoen omfatter tillige reservedele, reparationer, overførsel af militær teknologi og kontrakter indgået forud for embargoens begyndelse.
RÅDETS AFGØRELSE

af 12. juli 1999

om beskikkelse af et medlem af Det Økonomiske og Sociale Udvalg

(1999/475/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Udvalget er blevet ledig efter Jacques PE's fratrædelse, som blev meddelt Rådet den 25. januar 1999,

under henvisning til den kandidatliste, som den franske regering har forelagt, og

efter at have indhentet udtalelse fra Kommissionen for de Europæiske Fællesskaber -

TRUFFET FØLGENDE AFGØRELSE:

Eneste artikel

Jean-Jacques Carmentran beskikkes som medlem af Det Økonomiske og Sociale Udvalg som efterfølger for Jacques PE for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 12. juli 1999.

På Rådets vegne

S. NIINISTÖ

Formand

(1) EFT L 257 af 19.9.1998, s. 37.
RÅDETS AFGØRELSE

af 21. juni 1999

om indgåelse af en aftale i form af brevveksling mellem Det Europæiske Fællesskab på den ene side og Republikken Island på den anden side om protokol nr. 2 til overenskomsten mellem Det Europæiske Økonomiske Fællesskab og Republikken Island

(1999/492/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til henstilling fra Kommissionen, og

ud fra følgende betragtninger:

(1) Der er blevet forhandlet en aftale i form af brevveksling mellem Det Europæiske Fællesskab på den ene side og Republikken Island på den anden side om protokol nr. 2 til overenskomsten mellem Det Europæiske Økonomiske Fællesskab og Republikken Island(1) for at tage hensyn til Republikken Østrigs, Republikken Finlands og Kongeriget Sveriges tiltrædelse af Den Europæiske Union og iværksættelsen af Uruguay-rundens aftale;

(2) aftalen bør godkendes -

TRUFFET FØLGENDE AFGØRELSE:

Artikel 1

Aftalen i form af brevvekslingen mellem Det Europæiske Fællesskab på den ene side og Republikken Island på den anden side om protokol nr. 2 til overenskomsten mellem Det Europæiske Fællesskab og Republikken Island godkendes herved på Fællesskabets vegne.

Aftalens tekst er knyttet til denne afgørelse.

Artikel 2

De nærmere bestemmelser for anvendelsen af denne afgørelse vedtages af Kommissionen, som bistås af den komité, der er omhandlet i artikel 15 i forordning (EF) nr. 3448/93(2), efter proceduren i artikel 16 i samme forordning.

Artikel 3

Formanden for Rådet bemyndiges til at udpege den person, der er beføjet til at undertegne den i artikel 1 omhandlede aftale med bindende virkning for Fællesskabet.

Udfærdiget i Luxembourg, den 21. juni 1999.

På Rådets vegne

G. VERHEUGEN

Formand

(1) EFT L 301 af 31.12.1972, s. 2.

(2) EFT L 318 af 20.12.1993, s. 18. Forordningen er senest ændret ved forordning (EF) nr. 2491/98 (EFT L 309 af 19.11.1998, s. 28).
KOMMISSIONENS BESLUTNING

af 29. juni 1999

om ændring af listen over industriområder i tilbagegang, der er omfattet af mål nr. 2, som fastsat ved Rådets forordning (EF) nr. 2052/88

(meddelt under nummer K(1999) 1742)

(1999/477/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbrydes såvel som med interventionerne fra Den Europæiske Investeringsbank og de øvrige eksisterende finansielle instrumenter(1), ændret ved forordning (EØF) nr. 2081/93(2), særlig artikel 9, stk. 3, og

ud fra følgende betragtninger:

(1) Ved Kommissionens beslutning 94/169/EF(3) blev der opstillet en første liste over mål nr. 2-områder for perioden 1994-1996;

(2) denne liste blev ændret for programmeringsperioden 1997-1999 ved Kommissionens beslutning 96/472/EF(4);

(3) der er konstateret en fejl i beslutningen 96/472/EF med hensyn til afgrænsningen af industriområderne under mål nr. 2 i regionen Emilia-Romagna -

VEDTAGET FØLGENDE BESLUTNING:

Artikel 1

Listen over industriområder i tilbagegang under mål nr. 2 for perioden 1997-1999, som er opstillet i henhold til artikel 9, stk. 3, i forordning (EØF) nr. 2052/88, ændres for kommunen Ferrara, der hører til området Modena Ferrara (regionen Emilia-Romagna). Der foretages følgende ændring:

- for kommunen Ferrara affattes teksten således: "Comune di Ferrara (parte); l'intero territorio comunale ad eccezione delle seguenti circoscrizione: Centro cittadiono, Zona Est, Zona Nord-Est, Zona Sud, Giardino-Arlanuova-Doro".

Artikel 2

Denne beslutning er rettet til medlemsstaterne.

Udfærdiget i Bruxelles, den 29. juni 1999.

På Kommissionens vegne

Monika WULF-MATHIES

Medlem af Kommissionen

(1) EFT L 185 af 15.7.1988, s. 9.

(2) EFT L 193 af 31.7.1993, s. 5.

(3) EFT L 81 af 24.3.1994, s. 1.

(4) EFT L 193 af 3.8.1996, s. 54.